Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV) /* COM/2014/0528 final - 2014/0245 (NLE) */





BEGRUNDELSE BAGGRUND FOR FORSLAGET Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning ved hjælp af publikationer, arrangementer og symposier ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 45 stater medlemmer af OIV, heriblandt 21 EU-medlemsstater. EU er ikke medlem af OIV på nuværende tidspunkt. På EU-plan berøres EU-lovgivningen af nogle af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (forordningen om fusionsmarkedsordningen, EUT L 347 af 20.12.2013, s. 671). I forordningen om fusionsmarkedsordningen henvises der til OIV-resolutionerne i følgende bestemmelser: - visse af de analysemetoder til bestemmelse af sammensætningen af vinavlsprodukter, der er vedtaget og offentliggjort af OIV, og som Kommissionen skal tage udgangspunkt i, medmindre de er ineffektive eller uhensigtsmæssige med henblik på at opfylde de mål, Unionen forfølger (artikel 80, stk. 5, i forordningen om fusionsmarkedsordningen) - visse renheds- og identitetsspecifikationer for de stoffer, der anvendes i forbindelse med ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed, EUT L 193 af 24.7.2009, s. 1) - ønologiske fremgangsmåder, der er vedtaget og offentliggjort af OIV, og som Kommissionen skal tage hensyn til, når den giver tilladelse til sådanne fremgangsmåder (artikel 80, stk. 3, litra a), i forordningen om fusionsmarkedsordningen) - de samme ønologiske fremgangsmåder, hvor de anvendes, forud for tilladelsen i henhold til artikel 80, stk. 3, til produktion af vine i tredjelande (artikel 90, stk. 2, i forordningen om fusionsmarkedsordningen). I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus (EFT L 333 af 29.12.2000, s. 20) berører visse af de resolutioner, som vedtages og offentliggøres af OIV, på tilsvarende måde EU-lovgivningen. Artikel 3 i forordning 2870/2000 indeholder henvisninger til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de eftersøgte stoffer i det pågældende produkt. På baggrund af de drøftelser, der har fundet sted under ekspertgruppernes forberedende møder til OIV's generalforsamling, kan det forventes, at følgende resolutioner, der får retsvirkning i den gældende EU-lovgivning, sættes på generalforsamlingens dagsorden til vedtagelse: - I resolutionsudkast OENO-TECHNO 12-504 fastlægges der en ny ønologisk fremgangsmåde. Denne resolution vil berøre den gældende EU-ret, jf. artikel 80, stk. 3, litra a), og artikel 90, stk. 2, i forordning (EU) nr. 1308/2013. - I resolutionsudkast OENO-SCMA 03-262 fastlægges renheds- og identitetsspecifikationer for et stof, der anvendes i forbindelse med en ønologisk fremgangsmåde. OIV har offentliggjort og anbefalet denne ønologiske fremgangsmåde på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). Denne resolution vil påvirke den gældende EU-ret, jf. artikel 80, stk. 3, litra a), artikel 90, stk. 2, i forordning (EU) nr. 1308/2013 og artikel 9 i Kommissionens forordning (EU) nr. 606/2009. - I resolutionsudkast OENO-SCMA 10-457, 10-458, 11-480 og 12-512 fastlægges der analysemetoder. Disse resolutioner vil påvirke den gældende EU-ret, jf. artikel 80, stk. 3, litra a), og artikel 80, stk. 5, i forordning (EU) nr. 1308/2013. Ovennævnte resolutioner er blevet drøftet indgående af videnskabelige og tekniske eksperter inden for vinsektoren. Resolutionerne bidrager til den internationale harmonisering af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes. Som det tidligere har været tilfældet, forventes det, at dagsordenen for OIV's generalforsamling stadig kan blive ændret, og at der sættes yderligere resolutioner på dagsordenen, som påvirker EU-retten. For at sikre at generalforsamlingens arbejde er effektivt, samtidig med at bestemmelserne i traktaterne overholdes, vil Kommissionen supplere og/eller ændre nærværende forslag i god tid, så Rådet kan vedtage den holdning, der skal indtages for disse resolutioner. 2014/0245 (NLE) Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning ved hjælp af publikationer, arrangementer og symposier ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 45 stater medlemmer af OIV, heriblandt 21 EU-medlemsstater. EU er ikke medlem af OIV på nuværende tidspunkt. (2) På EU-plan påvirkes EU-lovgivningen af nogle af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013[1]. I forordningen om fusionsmarkedsordningen henvises der til OIV-resolutionerne i følgende bestemmelser: - visse af de analysemetoder til bestemmelse af sammensætningen af vinavlsprodukter, der er vedtaget og offentliggjort af OIV, og som Kommissionen skal tage udgangspunkt i, medmindre de er ineffektive eller uhensigtsmæssige med henblik på at opfylde de mål, Unionen forfølger (artikel 80, stk. 5, i forordningen om fusionsmarkedsordningen) - visse renheds- og identitetsspecifikationer for de stoffer, der anvendes i forbindelse med ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (artikel 9 i Kommissionens forordning (EF) nr. 606/2009)[2] - ønologiske fremgangsmåder, der er vedtaget og offentliggjort af OIV, og som Kommissionen skal tage hensyn til, når den giver tilladelse til sådanne fremgangsmåder (artikel 80, stk. 3, litra a), i forordningen om fusionsmarkedsordningen) - de samme ønologiske fremgangsmåder, hvor de i henhold til artikel 80, stk. 3, anvendes til produktion af vine i tredjelande forud for tilladelsen (artikel 90, stk. 2, i forordningen om fusionsmarkedsordningen). (3) OIV's næste generalforsamling finder sted den 14. november 2014. Generalforsamlingen vil ved denne lejlighed behandle og eventuelt vedtage resolutioner, som får den omtalte retsvirkning. (4) Inden OIV's generalforsamling er det derfor nødvendigt at vedtage den holdning, som de medlemsstater, der er medlemmer af OIV, og som handler i fællesskab i EU's interesse, skal indtage på OIV's generalforsamling, for så vidt angår disse resolutioner. (5) I resolutionsudkast OENO-TECHNO 12-504 fastlægges der en ny ønologisk fremgangsmåde. Denne resolution vil berøre den gældende EU-ret, jf. artikel 80, stk. 3, litra a), og artikel 90, stk. 2, i forordning (EU) nr. 1308/2013. (6) I resolutionsudkast OENO-SCMA 03-262 fastlægges renheds- og identitetsspecifikationer for et stof, der anvendes i forbindelse med en ønologisk fremgangsmåde. OIV har offentliggjort og anbefalet denne ønologiske fremgangsmåde på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). Denne resolution vil berøre den gældende EU-ret, jf. artikel 80, stk. 3, litra a), artikel 90, stk. 2, i forordning (EU) nr. 1308/2013 og artikel 9 i Kommissionens forordning (EU) nr. 606/2009. (7) I resolutionsudkast OENO-SCMA 10-457, 10-458, 11-480 og 12-512 fastlægges der analysemetoder. Disse resolutioner vil berøre den gældende EU-ret, jf. artikel 80, stk. 3, litra a), og artikel 80, stk. 5, i forordning (EU) nr. 1308/2013. (8) Ovennævnte resolutioner er blevet drøftet indgående af videnskabelige og tekniske eksperter inden for vinsektoren. Resolutionerne bidrager til den internationale harmonisering af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes. (9) For at give den nødvendige fleksibilitet under forhandlingerne forud for OIV's generalforsamling bør de medlemsstater, der er medlemmer af OIV, kunne tilslutte sig ændringer til disse resolutioner, forudsat at sådanne ændringer ikke ændrer indholdet heri — VEDTAGET DENNE AFGØRELSE: Artikel 1 Unionens holdning på OIV's generalforsamling i 2014, som de medlemsstater, der er medlemmer af OIV, og som handler i fællesskab i Unionens interesse, skal repræsentere, skal være i overensstemmelse med bilaget til denne afgørelse. Artikel 2 1. Hvis der er sandsynlighed for, at den i artikel 1 omhandlede holdning bliver påvirket af ny videnskabelig eller teknisk information inden eller under møder i OIV, skal medlemsstater, der er medlemmer af OIV, kræve, at afstemningen på OIV's generalforsamling udskydes, indtil Unionens holdning er fastlagt på grundlag af de nye elementer. 2. Efter koordination, navnlig koordination på stedet, og uden yderligere afgørelse truffet af Rådet om fastlæggelse af Unionens holdning kan de medlemsstater, der er medlemmer af OIV, og som handler i fællesskab i Unionens interesse, tilslutte sig ændringer til de resolutionsudkast i bilaget til denne afgørelse, der ikke ændrer indholdet heri. Artikel 3 Denne afgørelse er rettet til medlemsstaterne. Udfærdiget i Bruxelles, den […]. På Rådets vegne Formand [1] Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (forordningen om fusionsmarkedsordningen, EUT L 347 af 20.12.2013, s. 671) [2] Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1). BILAG Medmindre der foreligger fremtidige ændringer på baggrund af nyudviklinger, bør medlemsstater, der handler i fællesskab i Unionens interesse, kun støtte følgende resolutionsudkast på trin 7 vedrørende analysemetoder til bestemmelse af sammensætningen af vinavlsprodukter, renheds- og identitetsspecifikationer for de stoffer, der anvendes i forbindelse med de ønologiske fremgangsmåder, samt ønologiske fremgangsmåder: OENO-TECHNO 12-504, behandling af vin ved hjælp af membranteknologi kombineret med aktivt kul for at reducere overskydende 4-ethylphenol og 4-ethylguaiacol OENO-SCMA 03-262, PVI/PVP-adsorberende copolymerer – CODEX OENO-SCMA 10-457, metode til bestemmelse af biogene aminer i vin ved hjælp af højtryksvæskekromatografi med fotodiodearraydetektion OENO-SCMA 10-458, bestemmelse af lysozym i vin ved hjælp af højtryksvæskekromatografi OENO-SCMA 11-480, gaskromatografisk bestemmelse af methanol i vin OENO-SCMA 12-512, bestemmelse af carbonisotopforholdet 13C/12C af CO2 i mousserende vine: metode med anvendelse af isotopratio-massespektrometri (IRMS) – ændring.